**Afslørende bog om en af Danmarks store familiefejder**

**KAMPEN OM GISSELFELD – DEN STORE FAMILIEFEJDE** er både et spændende, historisk dokument om Gisselfeld Kloster – et af de største og smukkeste danske slotte og godser – og en familiekrønike om Danneskiold-Samsøe slægten, grundlagt på Gisselfeld af Christian den Femtes søn. Familien hører hjemme i adelens første rangklasse og er blandt de fineste i landet.

I centrum af bogen står den udstødte greve, Erik Danneskiold-Samsøe, som efter 14 års familiefejde og retssager definitivt bliver frataget titlen som Gisselfelds overdirektør i 2010.

Dramaet omkring Gisselfeld viser sig at være mere kompliceret end den fremstilling, offentligheden hidtil har kendt. På den ene side den kolde jura. På den anden side stoltheden og de store følelser samt en ensom greve, som nok murede sig selv op i en juridisk krog, men samtidig kæmpede mod hele systemet. Det juridiske såvel som det adelige.

Det er også historierne om utallige intriger, om den polske fotomodel, som giftede sig til slottet, om en chokerende ukendt veksel, som satte greven i stand til at pantsætte godset – og om den nye overdirektør, der nu må betale prisen på ærens slagmark.

**Forfatterne:**

**BJØRN WESTERGAARD** har arbejdet som journalist, redaktionschef og redaktør for dagbladet B.T. siden 1963 og skrev i 1960’erne en lang række artikler om grev Christian Danneskiold-Samsøes kamp for at blive overdirektør på Gisselfeld.

**PETER JUUL** er tidligere redaktionschef på B.T. og Billed-Bladet. Siden han som dreng var feriebarn på Gisselfeld, har han interesseret sig for stedet. Hans onkel var godsforvalter på Gisselfeld i 36 år, frem til sin pensionering i 1972. Siden har Peter Juul både på afstand og som tilhører i Vestre Landsret med journalistens nysgerrighed fulgt udviklingen og de mange magtkampe.

**KAMPEN OM GISSELFELD – DEN STORE FAMILIEFEJDE**

AfBjørn Westergaard og Peter Juul

256 sider – rigt illustreret

Pris: 299,95 (vejl.)

Forlaget Turbulenz

Udkommer 4. oktober 2012